**3․8 Հարցեր և քննարկումներ ուսուցչի ու աշակերտի տեսանկյունից**

Այս տեսանյութում կտեսնենք, թե ինչպես կարող է աշակերտը պատասխանել որպես առաջադրանք ձևակերպված հարցին։

Դրա համար, կբացենք առաջադրանքների էջը, որտեղ երկու լրացված և գնահատված առաջադրանքներից բացի ունենք մեկը՝ հարցը, որը դեռևս հանձնարարված է և մենք դրա հետ ոչինչ չենք արել։

Բացելով այս առաջադրանքը, կարող ենք ծանոթանալ հարցին և, համապատասխանաբար, դրա նկարագրությանը։ Այսքանն անելուց հետո անհրաժեշտ է աջ վերևի մասում պատասխանել տվյալ հարցին։ Ես հիմա կգրեմ որևէ պատասխան, ընդամենը որպես օրինակ ցուցադրելու համար։ Ահա այն։ Պատասխանը գրելուց հետո ես կարող եմ սեղմել Turn in կոճակը և ուղարկել այն ուսուցչին։ Ինչպես հիշում եք, այս հարցը ձևակերպելիս, մենք հնարավորություն էինք տվել, որ աշակերտները կարողանան արձագանքել մեկը մյուսի պատասխանին, ինչպես նաև խմբագրել սեփական պատասխանները։ Այն պահից սկսած, երբ աշակերտը պատասխանեց մեր կողմից բարձրացված հարցին, կարող է տեսնել իր ընկերների պատասխանները։ Դա անելու համար անհրաժեշտ է վերևում անցնել Classmate answers մենյու։ Քանի որ այս դասարանում միայն մեկ աշակերտ է, մենք չենք կարող տեսնել մյուս աշակերտներին, սակայն, ինչպես տեսնում եք, մենք ունենք Reply կոճակը, որի միջոցով մյուս աշակերտները կարող են արձագանքել։

Եկեք միանգամից անցում կատարենք ուսուցչի Google Classroom, որպեսզի տեսնենք, թե ինչպես կարող է ուսուցիչն աշխատել նմանատիպ առաջադրանքների հետ։ Ահա մենք գտնվում ենք Google Classroom-ի ուսուցչի միջավայրում։ Սեղմենք To review կոճակը։ Ինչպես հիշում եք, այն կարող ենք գտնել համբուրգեր մենյուում։ Այստեղ կարող ենք տեսնել մեր բոլոր առաջադրանքները, որոնցից երկուսը, շարադրությունը և թեստը, արդեն ստուգված են և միայն հարցն է, որ հանձնարարված է ոչ ոքի, այսինքն՝ զրո աշակերտի, քանի որ աշակերտն այն արդեն կատարել է և ուղարկել ուսուցչին։ Սեղմելով Handed in, կարող ենք տեսնել աշակերտի պատասխանը մեր հարցին։ Հիմա ենթադրենք, որ ուսուցիչը ցանկանում է արձագանքել աշակերտի պատասխանին։ Դրա համար անհրաժեշտ է սեղմել Reply կոճակը և գրել պատասխան։ Եկեք ենթադրենք, որ այս պատասխանում 1-ին, 2-րդ և 3-րդ պատճառները նշված են, սակայն ինչպես տեսնում եք, հարցում մենք ունենք երկրորդ մաս, որն ասում է․ «Ինչու՞ են այդ նախադրյալները կարևոր»։ Ուսուցիչն այս դեպքում կարող է որպես պատասխան գրել․ «Խնդրում եմ մանրամասնել և հիմնավորել այդ նախադրյալների կարևորությունը»։ Ուղարկելով այս մեկնաբանությունը, ուսուցիչն, ըստ էության, արձագանքում է աշակերտի կողմից տրված պատասխանին։ Նման արձագանքներ կարող են տալ նաև մյուս աշակերտները։

Վերադառնանք աշակերտի Google Classroom և կտեսնենք ուսուցչի կողմից տրված արձագանքը։

Այս ձևաչափով քննարկումը կարող է շարունակվել այնքան, որքան դուք ցանկանաք կամ նպատակահարմար գտնեք։

Եկեք վերադառնանք ուսուցչի Google Classroom և տեսնենք արդյո՞ք կարող ենք գնահատել նման առաջադրանքը։ Դրա համար եկեք սեղմենք ահա այս կոճակը, որտեղ մյուս առաջադրանքների դեպքում կարող էինք անցում կատարել գնահատականի մենյու։ Սակայն, մենք այդ հնարավորությունն այստեղ չունենք։ Ինչու՞։ Որովհետև այս առաջադրանքը ստեղծելիս մենք ընտրեցինք Ungraded տարբերակը, այսինքն՝ առաջադրանքը գնագատվող չէ։ Այնուամենայնիվ, ուսուցիչը կարող է վերադարձնել առաջադրանքը ցանկալի մեկնաբանություններով, եթե այդպիսիք կան։ Այսպիսով կստացվի, որ աշակերտն ակտիվ է եղել և պատասխանել է հարցին։ Բայց քանի որ սա քննարկման համար էր, մենք չենք գնահատել այդ աշակերտին։

Հաջորդ տեսանյութում կամփոփենք Գուգլի միջավայրն աշակերտի և ուսուցչի տեսանկյունից։